Povjerenstvo za procjenu opravdanosti primjene lijeka Spinraza i dalje kontinuirano radi na praćenju najnovijih znanstvenih spoznaja i kliničkih ispitivanja.

11.prosinca 2017.g. Povjerenstvo je, u nizu dosadašnjih, održalo redoviti sastanak, na kojem je zaključeno slijedeće:

1.Nakon dodatnog analiziranja rezultata praćenja primjene lijeka u europskim bolnicama, u svjetlu dosadašnjih iskustava, zauzeto je stajalište kako ima medicinskog smisla koristiti Spinrazu kod sve djece s tipom I bolesti spinalne mišićne atrofije koja nisu na respiratoru, te će u tom smislu u najskorije vrijeme u Hrvatskoj u liječenje Spinrazom biti uključeno još nekoliko pacijenata.

2.Također je zaključeno kako će se i nadalje intenzivno pratiti iskustva europskih centara koji primjenjuju Spinrazu, te će se kod sve djece nakon 6 mjeseci primjene lijeka provesti reevaluacija učinkovitosti Spinraze, kao i sigurnosti za pacijenta obzirom na prateće nuspojave.

Naime, sukladno smjernicama struke, taj je vremenski period potreban kako bi se mogla procijeniti učinkovitost lijeka kod svakog pojedinačnog pacijenta.

3.Također je zaključeno kako će se u cilju bolje pristupačnosti lijeka u Hrvatskoj, krenuti u opetovane razgovore s proizvođačem lijeka.